Diari Oficial de la Generalitat Valenciana


Sumari del DOGV 5862, del 02-10-2008 (2008/11677)

RESOLUCIÓ de 18 de setembre de 2008, de la Direcció General de Treball, Cooperativisme i Economia Social, per la qual es disposa el registre i publicació de l'Acord amb valor de conveni col·lectiu de l'entitat Comisión Española de Ayuda al Refugiado (CEAR) a la Comunitat Valenciana, sobre mesures complementàries de millora en el marc del Conveni Col·lectiu per a Entitats de Caràcter Social de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5862

Data del DOGV
:   02-10-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/11222


Data del document
:   18-09-2008

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * societat sense fins de lucre
    * organització no governamental
    * conveni col·lectiu

RESOLUCIÓ de 18 de setembre de 2008, de la Direcció General de Treball, Cooperativisme i Economia Social, per la qual es disposa el registre i publicació de l'Acord amb valor de conveni col·lectiu de l'entitat Comisión Española de Ayuda al Refugiado (CEAR) a la Comunitat Valenciana, sobre mesures complementàries de millora en el marc del Conveni Col·lectiu per a Entitats de Caràcter Social de la Comunitat Valenciana. [2008/11984]  
Vista l'acta de l'Acord amb valor de conveni col·lectiu subscrit el 10 de julio de 2008 entre la direcció de l'entitat Comisión Española de Ayuda al Refugiado (CEAR) a la Comunitat Valenciana i els representants unitaris dels treballadors en esta, sobre mesures complementàries de millora en el marc del Conveni Col·lectiu per a Entitats de Caràcter Social de la Comunitat Valenciana, i de conformitat amb el que disposa l'article 90, apartats 2 i 3 del Reial Decret Legislatiu 1/1995, de 24 de març, Text Refós de la Llei de l'Estatut dels Treballadors, i articles 2, 3 i 6 del Reial Decret 1040/1981, de 22 de maig, sobre registre i dipòsit de Convenis Col·lectius de Treball, esta Direcció General de Treball, Cooperativisme i Economia Social, conforme a les competències que té transferides segons Reial Decret 4105/82, de 29 de desembre, acorda  
Primer  
Ordenar la inscripció en el Registre de Convenis Col·lectius de Treball d'esta direcció general, amb notificació a la Comissió Negociadora, i el dipòsit del text original de l'acta.  
Segon  
Disposar la publicació en el Diari Oficial de la Comunitat Valenciana.  
València, 18 de setembre de 2008.- El director general de Treball, Cooperativisme i Economia Social: Román Ceballos Sancho.  
Annex al I Conveni Col·lectiu per a Entitats de Caràcter Social a la Comunitat Valenciana, amb mesures complementàries de millora, subscrit entre la Direcció de la Comisión Española de Ayuda al Refugiado -CEAR- i la representació legal dels treballadors/es de la Comunitat Valenciana, d'aplicació a la Comunitat Valenciana i amb vigència entre l'1 de gener de 2008 i el 31 de desembre de 2011, a excepció de les taules salarials, que es revisaran anualment.   
El present annex podrà ser denunciat per qualsevol de les parts, dos mesos abans de l'acabament de la seua vigència. Una vegada esgotada la seua vigència sense que s'haja produït denúncia expressa, es consideraria prorrogat per períodes anuals successius respecte a la data en què finalitza la vigència. Si es denuncia l'annex i mentre s'arribe a un acord exprés sobre un altre nou, es prorrogarà la totalitat del seu contingut.   
1. Jornada laboral  
1.1. La jornada laboral completa de tots els treballadors i treballadores de CEAR a la Comunitat Valenciana serà de 35 hores setmanals.  
1.2. Els treballadors i les treballadores gaudiran d'un descans setmanal ininterromput de dos dies consecutius que, com a regla general, comprendrà el dissabte i el diumenge. A aquelles persones contractades a fi de donar cobertura del servici en festius i/o caps de setmana, la lliurança comprendrà dos dies consecutius en la setmana, computats durant els set dies d'esta.   
2. Compensacions no retribuïdes en relació amb el treball realitzat fora de la jornada laboral  
2.1. Quan el treballador o la treballadora tinga prevista una activitat laboral de caràcter ineludible fora de l'horari de treball o per sobrecàrrega forçosa d'activitats veja allargada la seua jornada, tindrà dret a recuperar el temps invertit en un termini de temps que s'estime convenient a fi d'evitar un conflicte amb les necessitats del programa o projecte, este termini s'acordarà amb el/la responsable de l'oficina.   
3. Conciliació de la vida personal i laboral  
S'aplicarà el que disposa l'article 37 del I Conveni d'Entitats de Caràcter Social de la CV.  
3.1. Si el treballador o treballadora decidix acumular el temps destinat a la lactància del fill menor de 12 mesos per un permís retribuït pel temps establit, este no podrà ser computat com a vacances.   
4. Vacances  
4.1. Les vacances anuals dels treballadors/es seran de 23 dies laborables. Les vacances es podran gaudir seguides o fraccionades en un màxim de tres períodes, mai inferiors a 5 dies, tenint en compte les necessitats del servici i en coordinació amb el responsable d'oficina o coordinadora d'àrea.  
4.2. Els treballadors de CEAR en la CV no treballaran el 75% dels ponts sempre que això no supose desatendre els servicis que la CEAR oferix als seus usuaris i usuàries. L'adjudicació dels ponts s'establirà en termes de votació o sorteig entre els treballadors i les treballadores. Esta garantia es continua gaudint sense que això supose un benefici extraordinari de dies lliures gaudits respecte als treballadors i treballadores de les diferents delegacions i oficines de CEAR a nivell nacional. Tenint en compte que per al gaudi d'estos ponts s'aplicaran 3 dels 5 dies que per assumpte propi es detallen en el punt 5.1.  
En el cas que algun treballador/a necessite la utilització dels 5 dies de manera diferent haurà de renunciar al gaudi dels ponts.  
4.3. Els dies 24 i 31 de desembre es consideren festius a tots els efectes, i no serà compensable el seu gaudi si coincidixen amb dies no laborables.  
4.4. Els treballadors tindran dret al gaudi d'una setmana de vacances (set dies naturals de dilluns a diumenge) en el període nadalenc (entés entre l'inici de la setmana del 24 de desembre i el final de la setmana del 6 de gener). Esta setmana no pot canviar-se com a dies de vacances.   
5. Altres permisos i llicències retribuïdes  
5.1. En esta matèria caldrà ajustar-se en el que disposa el I Conveni d'Entitats de Caràcter Social de la CV, en l'article 32 i 34, sempre que l'aplicació de l'article 34 en la seua totalitat de dies lliures, sumats als mencionats en el punt 4.1 i 4.2 del present document, no excedisca del temps gaudit en la resta de delegacions i oficines de la CEAR a nivell nacional. Si se supera el temps permés, es realitzarà un reajustament entre els ponts lliurats i els dies d'assumptes propis a fi de mantindre l'equilibri amb la resta de companys i companyes de la CEAR.  
5.2. En el cas que qualsevol delegació de la CEAR augmente el temps establit de dies lliures, entenent dies lliures com a vacances anuals, dies de Nadal, ponts i dies d'assumptes propis, la delegació de CEAR PV es guardarà el dret d'igualació a esta millora.  
6. Matèria salarial  
6.1. L'increment salarial per a l'any 2008 serà el corresponent a l'IPC, el 4,2% per als grups professionals de l'1 al 4 i del 6% per als grups professionals 5 i inferiors, segons les categories professionals vigents en l'organització a la firma d'este acord.   
En document adjunt al present annex, es detallen les retribucions vigents per a l'any 2008. En 2009, 2010 i 2011, els salaris dels treballadors i treballadores de CEAR experimentaran una pujada equivalent a l'IPC previst a principis d'any per l'INE, amb clàusula de revisió salarial retroactiva a 1 de gener de cada un d'eixos anys. La direcció i la RLT negociaran cada any una fórmula flexible de pagament d'eixes quantitats.  
6.2. Els salaris es fixaran amb base als criteris d'igualtat entre llocs de treball pertanyents a la mateixa categoria professional, independentment del programa o projecte per al que siga contractat.  
6.3. Els treballadors i les treballadores de CEAR PV percebran un complement personal d'antiguitat per cada tres anys de servici, complement establit en les taules annexes al document per al 2008, que es pagarà a partir del primer mes en què es complix el trienni   
6.4. Els pagaments realitzats a treballadors/es de CEAR per la impartició de cursos o conferències tindran el tractament següent:  
a) Si la petició partix de CEAR i el curs o conferència s'ha de realitzar dins de l'horari laboral, el pagament realitzat serà percebut per CEAR   
b) Si la petició partix de CEAR, però té lloc fora de l'horari laboral, la percepció econòmica li correspon al treballador/a.   
c) Si la petició o invitació es realitza directament a la persona i l'acció ha de realitzar-se dins de l'horari laboral, el treballador/a haurà de sol·licitar vacances.  
7. Matèria contractual  
7.1. S'incentivarà la promoció interna de tot treballador o treballadora, per la qual cosa CEAR oferirà als seus treballadors, a través dels mecanismes de difusió interna, qualsevol nou lloc de treball, ja siga de nova creació o per vacant. Les persones contractades i aquelles que cobrixen el seu lloc a través de la prestació de servicis, tindran prioritat sobre una externa a l'entitat per a ocupar eixe nou lloc de treball, sempre que hi haja igualtat de perfil i competència.  
8. Formació  
8.1. Els treballadors i les treballadores de CEAR a la Comunitat Valenciana es beneficiaran tant de la formació contínua, com de la formació específica del lloc de treball que ocupen. Per a això, l'entitat elaborarà un pla de formació específic que reculla les necessitats formatives de cada programa i lloc treball.  
8.2. CEAR contribuirà econòmicament en funció de les possibilitats reals, a la formació dels seus treballadors/es en la quantia que en cada cas estime oportuna, sempre que la dita formació siga necessària segons el parer de l'entitat i estiga relacionada amb el lloc de treball, amb informació prèvia als representants dels treballadors/es.  
8.3. El temps d'assistència als cursos de formació interna, per a la capacitació professional o per a l'adaptació a un nou lloc de treball, es considera temps de treball a tots els efectes, sempre que els cursos es facen dins de l'horari laboral. La participació en estos es decidirà per l'àrea de Recursos Humans i, així mateix, podrà ser proposada a iniciativa dels responsables funcionals o del mateix treballador o treballadora.  
Disposició final  
Amb la firma del present document d'ampliació del I Conveni d'Entitats Socials per a la Comunitat Valenciana, es procedirà automàticament a l'aplicació dels punts amunt exposats per a tot el personal de CEAR en la seua delegació de la Comunitat Valenciana i per a tots aquells de nova incorporació a la plantilla, es farà efectiu amb retroactivitat a l'1 de gener d'enguany, 2008, i s'establirà un període de revisió, llevat de les taules salarials, de quatre anys, a partir de la data de la firma.  
Així també es deixa constància amb l'acord de les parts l'aplicació, en la Delegació de CEAR PV, del I Conveni Col·lectiu per a Entitats de Caràcter Social a la Comunitat Valenciana, per a totes aquelles condicions que no hagen sigut regulades en este document.  
València, 10 de juliol de 2008  
Direcció de CEAR: Mauricio Valent Ots   
R.L.T de la Comunitat Valenciana: Mercedes Ena, Enrique Oves, Belén Reig